Mark Boyle
Store norske leksikon,Kunst og estetikk,Bildende kunst,Samtidskunst,Konseptkunst og postkonseptualisme
Mark Boyle var en britisk kunstner. Han startet sin kunstneriske karriere som poet, og begynte å male omkring 1960. Han var opptatt av maleri, skulptur og teater, med kunstutdannelse og kunstpolitikk. I 1960-årene var han særlig involvert med happenings og utviklingen av forskjellige media.
Fra 1956 arbeidet Boyle sammen med hustruen Joan Hills, etter hvert også med barna Sebastian og Georgia. Sammen utgjorde de et arbeidsfellesskap – Boyle Family. Prosjektet Journey to the surface of the earth brakte dem til Norge første gang i 1970, og senere var de her en rekke ganger med events og utstillinger.I 1966 etablerte Boyle og Hills Sensual Laboratory sammen med John Claxton. Sensual Laboratory utviklet et psykedelisk lysshow som ble benyttet i konserter av blant andre rock-musikere som Jimi Hendrix og gruppen Soft Machine.Boyle er representert i Henie Onstad Kunstsenters samlinger. Les mer i Store norske leksikon happening kunst i Storbritannia